钦定古今图书集成/明伦汇编/氏族典/第342卷 > 刘一燝〈兄一焜 一煜〉
## 钦定古今图书集成/明伦汇编/氏族典/第342卷 > 刘一燝〈兄一焜 一煜〉

按《明外史刘一燝传》：“一燝字季晦，南昌人。父曰材，嘉
靖中进士，陕西左布政使。万历十六年，一燝与兄一
焜、一煜并举于乡。越七年，又与一煜并举进士，改庶
吉士，授检讨。一焜为考功郎，一燝历迁礼部右侍郎。
光宗即位，擢尚书兼东阁大学士，参预机务。天启初，
言路争论事，而一燝持大体，时有所格，众方怨，又密”
窥魏、客等渐用事。一燝势孤，遂交章劾之。于是一燝
四疏乞归，忠贤从中主之，传旨允其去。已而忠贤大
炽，矫旨责一燝误用熊廷弼，削官，勒令养马。崇祯改
元，累加少傅、吏部尚书、中极殿大学士。八年卒。福王
时，追谥文端。一焜，字元丙，万历二十年进士。授行人。
历擢右佥都御史，巡抚浙江。御史沈珣诬讦其赃私，
一焜自引去。卒。一煜兵部郎中。

===刘曰宁===按《明外史王图传》：“刘曰宁，字幼安，南昌人。万历十七
年进士，改庶吉士，授编修，进右中允。以母病归。起右
谕德，掌南京翰林院，就迁国子祭酒。母丧，服阕，召为
礼部右侍郎，道卒，谥文简。”